Alhassan Sayibu Suhiyini
Alhassan Sayibu Suhiyini nyɛla Ghana lahibali tira ni lahabali sabiri kuro nti radio gold din be nyɔŋ polo Ankara tingbani ni. O lahi nyɛla siyaasa nira n-nyɛ jintori zaŋti Tamale North piibupiibu yaɣili.

Biɛhigu Piligu 
Bɛ dɔɣila Suhiyini silimiin-gɔli September biɛɣ piiya ni ayi dali yuuni 1979. O ba n-daa nyɛ Gumbihini Naa Mahama Suhiyini ka o nyɛ o ba maa bi'kpɛma.

Shikuru Baŋsim Bɔbu 
O daa chaŋla Nyanshɛɣu primary n-yi ni chaŋ Gumbihini n-daa chaŋ Bishop Junior High School. O daa chaŋla Ghana Secondary School shɛli ti ni booni GHANASCO(1995-1997) la nti bɔhim Science baŋsim dama o daa mali niya pam ni o lɛbi dɔɣita.

O daa zaŋ tuɣi n-chaŋ kariŋ zɔŋ karili din be Tamale ŋɔ Kati mili Tamale Training College ka bɛ pa mili Tamale College of Education la yuuni 2000-2002, n lɛbi karimba. O daa nyɛla ŋun chaŋ kariŋ zɔŋ titali shɛli ti booni Ghana Institute of Management and Public Administration (GIMPA), o daa deei shɛhira gbaŋ din nyɛ Degree mini Masters in Development Management.

Siyaayasa Biɛhigu 
Alhassan Suhiyini kpɛla jina duu silimiin-gɔli January dabaata yuuni 2017 di ni daa niŋ ka o di nasara zaŋ jɛndi ti Ghana 2016 piibu-piibu saha la. O daa nyɛla ŋun zanti lɛm paati(NDC) nti Tamale North piibu-piibu yaɣili, ŋuni na nyɛ lala piibu-piibu yaɣili jintɔra ti ni na ʒi saha shɛli ŋɔ, o lahi zani mi n-ti lala yaɣili ŋɔ maa yuuni ŋɔ piibu-piibu maa.

Kundivihira 

E-Class
Ninsala ŋun na be o nyɛvuli ni
Doo
Lahabaya zaa